Пост Памяці ў Брэсце з’яўляецца найстарэйшым дзіцячым калектывам Цэнтра дадатковай адукацыі дзяцей і моладзі Брэста. Загад аб яго стварэнні пры Брэсцкім гарадскім доме піянераў і школьнікаў быў падпісаны 4 сакавіка 1972 года, а ўжо 9 мая на вахту заступіла першая змена юнармейцаў. 45 гадоў стаяць вартавыя ля Вечнага агню Брэсцкай крэпасці-героя. Для моладзі горада Пост Памяці з’яўляецца школай мужнасці і патрыятызму, усвядомленым выкананнем грамадзянскага абавязку перад Радзімай, памяццю пра загінуўшых у гады Вялікай Айчыннай вайны. Праз гэтую ваенна-патрыятычную школу прайшло не адно пакаленне — больш за 91 тысячу старшакласнікаў Брэста.